
1848. MARCIUS 15. 


Ez a nap a magyat nép történelmének egyik fényességes napja volt. 
130 esztendő telt el már azóta, de a mi szívünket is megdobogtatják 
a forradalom nagyszerű eseményei: a felkelt nép lerázta az osztrák 
zsarnokság igáját, s kivívta a magyar nemzet szabadságát. 

Petőfi Sándort, a forradalom vezére ezt írja naplójába aznap este: 
,, Landerer nyomdája legközelebb volt hozzánk, oda mentünk, hogy 
a sajtót lefoglaljuk. Megtettük ezt a nép nevében, s a tizenkét pontot 
és a Nemzeti dalt rögtön nyomni kezdték. Ezalatt kint lelkesítő be- 
szédeket tartottak. 

Délután háromra gyűlést hirdettünk a Múzeum terére, s a sokaság 
eloszlott. 

A szakadó eső dacára mintegy tízezer ember gyűlt a múzeum elé. 
A szabad téren, szabad ég alatt vész előtt zúgó tengernek látszék 
felülről a sokaság." 

S ez a , zúgó tenger" megindult s elfogadtatta a polgármestettel és a 
császár helytartójával a nép követeléseit, majd kiszabadította Tán- 
csics Mihályt, akit forradalmi tetteiért börtönöztek be. 

Teljes volt a diadal. 


1919. MÁRCIUS 21. 


70 esztendővel az 1848/49-es szabadsághatc elbukása után ismét ma- 
gasra csapott hazánkban a forradalom lángja. 1919. március 21-én 
a proletariátus kikiáltotta a Magyar Tanácsköztátsaságot. A dolgozó 
nép kezébe került a hatalom — a gyárak a munkásoké, a föld a pa- 
rasztoké lett. Ám az urak — a gyárosok és a földbirtokosok — nem 
nyugodtak bele hatalmuk és fényűző életmódjuk elvesztésébe. Kül- 
földi hadseregeket hívtak segítségül, s megszületése után 133 nappal 
leverték a proletariátus forradalmát. 

A Tanácsköztársaság rövid fennállása alatt is igen sokat tett a dolgo- 
zók javáétt, a társadalmi igazságtalanság megszüntetéséért. Különös 
szeretettel gondoskodott a proletárgyerekekről, akik a háború négy 
éve alatt rendkívül sokat szenvedtek, nélkülöztek. Övék lett a Mar- 
gitsziget, a Vidám Patk, sőt sokan közülük eljutottak a Balatonra is 
azon a nyáron. 

Az itt következő lapon arról olvashattok egy rövid történetet, hogyan 
segítette a Tanácsköztársaság a proletátgyerekeket. 


Orosz István rajza 


]o0 Katalin: FÜrödne 


Részlet egy hosszabb elbeszélésből, amely a Tanácsköztársaság idején történik. 


Tie 


a tr2 dzs 


ereket 


Anya akkorát nevetett, hogy kishíján kicsordult  coltam a Tekla kisasszonyéknál a konyhában — 


a könnye. Előrehajolt, csapta a térdét, és levegő tudjátok, ménkű sok vacakjuk van, kis mozsár a 


. — után kapkodott. borsnak, külön a prézlinek, cukornak, kiscsudának, 
— No még ilyet! Ki látott ilyet! aztán ilyen habüst, amolyan métlegtál, szóval mon- 
Tercsi félénken megszólalt. dom, kenem, dörgölöm, lehelem, kenem, dörgö- 
— Tessék már mondani, miért nevetett anya?  löm, lehelem — közben mókás fintorokkal mutatta, 
Az megint rákezdte. Alig tudta abbahagyni. hogy tisztította a tezet —, egyszerre jön a postás- 


] — Az úgy volt, hogy éppen a réztátgyakat pu- asszony. A konyhába jött, mert a főajtón nem enge- 
i é 

dik be, ki van adva. A szakácsné meg mindig tart 
a tűzhelyen, mert náluk nem spór van, mivel nem 
kell spótolniok, szóval van mindig egy kis kávéja. 
Nemcsak maláta, hanem olyan is, amit a méltósá- 
gáék isznak, babkávéból való. 

— A postásné kapott a kávéból, és kitette a leve- 
let. Nem is levél volt az, hanem nyílt értesítés, mi- 
szetint az a háziúr, vagy bárki, aki fürdőszobával 
rendelkezik, köteles, étrtitek?, köteles hetenként 
két alkalommal a fürdőszobáját az oda kijelölt pro- 
letárgyermekek tisztálkodása céljaira tendelkezésre 
bocsátani, és ilyen meg amolyan rendelet, paragra- 
fus, népbiztos. Az isten áldja meg a kommuniz- 
must! 


Maga elé nézett és újra nevetni kezdett: 

— Ha meggondolom, hogy mindig hátul, a gör- 
be cselédlépcsőn mehettem csak fel. Most meg 
majd a főlépcsőn sotbaállnak a koszos kis proli- 
gyerekek! Talán tetves is lesz közöttük, és kilóg 
a feneke a nadrágból. És abban a földig csempés, 
hófehér fürdőszobában mossák magukat, ahová 
Tekla kisasszony azt sem tűrte, hogy papuccsal 
lépjek be! 


Két nap múlva hosszú sor állt a lépcsőn. 

Tekla kisasszony előtte való napon elment a 
nagynénjéhez, Hűvösvölgybe. A méltóságos úr el- 
kísérte. A méltósága meg a szakácsné bajlódott a 
négytucat gyerekkel. 


— Érdekes módon a gyerekek szelídek voltak, 
megilletődöttek, és nem is voltak koszosak. Törül- 
közőt hoztak, ócska szappandarabkákat. Az alsó- 
neműjük is tiszta volt, csak éppen sokan viselték, 
mosták már előttük. Alig akadt olyan gyetek, akin 
új holmi lett volna, mind kapott, nagytestvéttől, 
rokontól, nagyságától, uraktól levetett. 

Fiatal, ideges tanító vezette őket. Ortán vékony 
arany cvikker volt. Ötpercenként levette, megdör- 
zsölte patyolattiszta kendőjével. A kézelője rojtos 
volt, de ő maga frissen beretvált. Táskájából szap- 
pandarabokat adott azoknak, akik nem hoztak ma- 
gukkal. Mielőtt becsengetett, csendes, illendő visel- 
kedésre intette a gyerekeket, imígyen: 

— Ne felejtsétek el, a proli szegény, de büszke! 
Mi nem koldulni jövünk, hanem egy olyan rendele- 
tet végrehajtani, melyet kiköveteltek számotokra! 
Nahát! 

Ez a , nahát" a szavajárása volt. 

A szakácsné nyitott ajtót. Hatalmas testét két 
asszonyta is elég kötény borította. Fején kendő. 
A méltósága meg szenvedő arccal állt a hófehér 
szárnyasajtóban, mely az ebédlőbe vezetett. Ez egy 
hosszú folyosó végén helyezkedett el. A folyosón 
vörös kókuszszőnyeg vonult végig, és falait egyik 
oldalon hatalmas, metszett tükör, a másikon pedig 

vadászjeleneteket ábrázoló rézkatcok díszítették. 
Volt egy tuhásfogas is, csupa szarvasagancsból. 

Olyan fenségesen szép volt a méltósága és az elő- 
szobájuk, hogy a gyerekek, mind a negyvennyolcan 
lélegzetük-akadtan figyeltek. 

A kis tanár , asszonyom?"-nak titulálta a méltósá- 
gát, mire annak kicsit megrezzent a feje. És , kedves 
asszonyság"-ot mondott a szakácsnénak. De az el- 
nevette magát, és , lelkem, kis tanítóm?-nak mond- 
ta őt! 


A gyerekek négyesével mentek fürödni. Nyolc 
percet engedélyezett a kis tanító. Így is majd két 
óra hosszáig tattott, amíg végeztek. Két nagyob- 
bacska fiú aztán rendet csinált. 

Akkor már a méltósága is mosolygott. Hirtelen 
eltűnt a szobában, és valahonnan, valamelyik kin- 
cses szekrénye mélyéről finom, mentolos cukorkát 
halászott elő. Egy zacskónyit odaadott a tanítónak. 

— Ön igen jó pedagógus! Kérem, ossza szét a 
gyermekek között, akiket ilyen rendre tanítanak! 
Különben — hajolt előre —, milyen néven tisztel- 
hetem? 

Az hebegett, dadogott, amíg kinyögte, hogy 
oppatdon, csak a hivatalos pecsétes írást mutattam, 
és lám, elfelejtkeztem bemutatkozni, kezét csóko- 
lom, Szikszó Béla a nevem. 

No, ez már étdekelte a méltóságát is ! 


— Csak nem a szepesi Szikszó családból való? 
Régi família, valamelyik oldalágon a férjem rokon- 
ságban van velük! 


Mire még jobban zavarba kevetedett a tanító úr 
lelkem, s kinyögte, hogy ő Újpesten, a Tél utca 28- 
ban született, és az igazi, saját becsületes neve új- 
pesti és Sauer. Most változtatta Szikszóra. 

— Nem tesz semmit, fiatalember — mosolygott 
rá alamizsnaosztó kedvességgel a méltósága. 

— Mikot jönnek újra? 

Kiderült, hogy azon a héten ugyanennyi lány jön 
még, majd a következő héten jönnek Szikszó-Sauet 
vezetésével ezek a fiúk. 


— Ha nem is vagyunk rokonok, megkínálha- 
tom egy kis likőrtel? Kértem — intett a szakácsnő- 
nek. Az máris hozta a kikészített italt, meg a po- 
hárkákat. Csakhogy nem kettő, hanem három po- 
hár került a tálcára. A méltósága kérdőn nézett rá. 
Mire ő mosolygott. S telitöltötte mind a hármat. 
Egyet maga fogott kézbe: 

— Isten tartsa meg a gyerekekkel együtt! — 
mondta a szakácsné. 

A méltóságos asszony — ha nem lett volna szá- 
jában már a likőr — talán le sem tudja nyelni! 

Hogy ő a szakácsnőjével együtt iszik! Mivé lesz 
a világ! 


Szavosi Jolán: Zizi hangjai 
§ kiabálás 


Anya, 
Zsolti és Balázs 
a testvéreim — tudod 
azt mondják 
simogasd meg 

a fejüket, 

itt vannak — nézd. 
Lásd őket Te is!? 


Horváth Mária rajza 


Anya kezét fogva 
sétálunk. 


Kip-kop. 
Kip-kop. 


/ Kip-kip-kip-kip-kip. 
só Apa karja 
két szárny 


Káldi János 
HÓVIRÁG 

Itt-ott látsz még hó-ruhát, 
s már nyílik a hóvirág. 
Csoda-fehér, egyszerű, 


szárra-nőtt, kis csengettyű. 


Szinte már a hó alól 
szüntelen a szava szól. 


Mit csilingel? Mit csönög? 
Búcsúzót a tél fölött. 


Vidor Miklós 


HAJNAL 


Egy ébredő madár dalol, 
pityegve felel rá a másik, 
és hirtelen az ég alól 
minden muzsika kivirágzik. 


Nap fele kúszó indaként 
ezernyi hang harsan az égnek, 
hogy átlyuggatja a sötét 
tömör bakacsinját az ének. 


És előcsalja a napot: 

óriás madár, a hegyre szárnyal, 
boldog zengedezésbe fog, 

s mindent bevon arany dalával. 

Fekete István 


LA 7 
y "7 KÁN Ü 2 
BERLOK 


A fiatal vércsepár már március első napjaiban meg- 
érkezett. Szerelmesek voltak, de ők ezt nem tudták, 
ezért normálisan viselkedtek. Végigrepültek a folyó- 
parton, kicsit sivalkodva a belső jóérzéstől — mert szí- 
vükben s az egész tájon szétömlött a tavaszi ragyogás —, 
de egy helyen megálltak a levegőben. 

— Nini — mondta a menyecske. 

A fiatal férj nem szólt semmit, csak lekeringett a vén 
nyárfára, annak is egy csonka ágára, melyen két fészek 
volt. Egy nagy és egy kicsi. A nagy majd kétméteres 


az ÉSZT CEGEM s 
a. Üz Jő es 7 . ky V922 
e.t 


szt tr 
arimával a törzs mellett a villában, a kicsi valamivel 


följebb az ágon. 


Leült a két kis vércse a kisebbik fészek mellé, és jól 
megnézték a helyet, a környéket, a vizet, mindent. 
De valahányszor a nagy fészekre néztek, szemük aggo- 
dalmasan hideg lett. Azután felröppentek, vadásztak 
egy kicsit és újra visszaszálltak. Ültek, néha egymásra 
néztek s belül tanakodtak. Egy napon aztán a feleség 
víjjogott egy nagyot, mintha azt mondta volna : 

— Egy életem, egy halálom, itt akarok fészkelni, ha 
az a másik fészek magáé a szakállas saskeselyűé, akkor 
is — s azzal hozzálátott a kisebbik fészek rendbehozásá- 
hoz, ami nem volt nagy munka. Éppen készen lett az 
egyszerű kárpitozással, amikor nagy árnyék úszott el 
felette, de abban a pillanatban megérkezett a férj is. 
Szinte úgy zuhant a fészek mellé. 

— Itt vannak ; ezeké a nagyobbik fészek — mondta és 
szeme aggódva, de harciasan is villogott egyszerre; a 
magasból pedig nyugodtan lekerengett két gólyamadár. 

A vércsék felrebbentek, izgatottan visítoztak a fa 
felett, a gólyák pedig hátrahajtották nyakukat, és kele- 
peltek két szép verset. A kelepelés száraz, nyári vissz- 
hangjára a vércsék elhallgattak. A kelepelésben nem 
volt semmi fenyegető, semmi rossz, ezért a vércsék le- 
szálltak a fa csúcsára, és nézték a gólyákat. A gólyá 


pe 


erről nem vettek tudomást. Ezek után a vércseasszony 
leszállt a fészek mellé. 


— Az én fészkem! — visította, míg a férj harcias 
repülőmutatványokat végzett a levegőben. 

A gólyák odanéztek, s az egyik megvakarta a csőre 
tövét, mintha azt mondta volna: 

— Jó, jó, de minek azért kiabálni? — Aztán elfor- 
dultak. 

A vércseasszony ezek után betelepedett a fészekbe, 
ami — valljuk be — sürgős volt... a férj pedig odaült 
föléje, egy ággal feljebb és szemét villogtatta. 

— Itt vagyok, ne félj. . . 


A gólyák oda se néztek, de amikor elrepültek, a férj 
utánuk loholt, s amikor visszajöttek, jött utánuk, mint 
a zsandár. De a fészekben ekkor már egy szeplős tojás 
lapult. 


Másnap a gólyák is tatarozni kezdték a fészküket, és 
pár nap múlva gólyáné is elhelyezkedett, de szemén lát- 
szott, hogy életbevágóan fontos ügyben ténykedik. 
Ugyanakkor a vércseasszony már a harmadik tojással 


vajúdott, és amikor férje nagy víjjogással megérkezett, 
úgy nézett ki, mintha azt mondta volna: 


—. Mit zajongsz itt, nem látod, miben vagyunk? 


Aztán megszokták a közös lakást. Megszokták és 
meg sem látták egymást. Csak amikor a tojások kikel- 
tek, volt még egy kis izgalom, de mivel nem hívták meg 
egymást komának, ez is elmúlt minden baj nélkül. Egy 
darabig még őrizgették a fiatalokat, aztán erre sem volt 
semmi szükség. 


A kis vércsék kiültek a fészek peremére, a kis gólyák 
pedig csak arra fordították fejüket és nézték egymást. 
Azután rámnéztek, mert felmásztam hozzájuk, mert 
nagyon kíváncsi voltam rájuk és életükre. A vércsefiak 
ijedten kotródtak a fészek bölcsőjébe, a gólyácskák pe- 
dig meglapultak és úgy pislogtak rám, mintha azt mond- 
ták volna: 


— Huh, de csúnya, nagy állat! 

Megsimogattam őket és éreztem, hogy lüktet ijedt kis 
szívük. 

Egyébként nagy békesség volt a tájon. 
Szénaillat, csend és béke. 
Hát ilyen társbérlet is van! 


; 


Nagy 


A fák és füvek mind ismerték egy- 
mást. Régóta élnek együtt jó szom- 
szédságban a hegyoldalon, sőt egyik- 
másik rokon is, például a fenyőfélék. 
A tölgy ugyan nem rokona a rep- 
kénynek, de úgy összeölelkeznek, 
hogy ikertestvérnek gondolná őket 
az idegen. 

Éppen ezért nagyon csodálkoztak 
a fák és füvek, amikor a nyáron új 
lakó került a hegyoldalra. Nem ha- 
sonlított az senkire, sose látták eddig. 
Csak a nevét tudták, mert bemutat- 
kozott. Úgy hívták, hogy krumpli- 
bokor. Idegenül nézegették őt a fák 
és füvek, nem értették, hogy került 
ide, és mit akar. A kis krumplik meg 


TE AZ 
ELTÉVEDT 
KILNEPILNBOKOK 


csak kuporogtak a bokorban némán, 
féltek a sok idegentől. Megsajnálta 
őket az öreg krumpli — az, amelyik 
már egészen ráncos volt —, és me- 
sélni kezdett nekik. Jó hangosan me- 
sélt, hogy hallhassák a fák és füvek 
is. 

, Egyszer volt, hol nem volt, volt 
egyszer egy csapat kisdobos. Úgy 
hívták őket, hogy expedíciós őrs. 
Maguk választották ezt a nevet, úgy 
gondolták, ez igazán találó. Az őrs 
minden tagja felfedező lesz, világ- 
járó utazó. Persze, majd ha meg- 
nőnek. Mert most még csak elsősök, 
vagy másodikosok félig — merthogy 
nyári szünidő volt éppen. Ennek 


örömére el is mentek világgá. Ere- 
detileg csak kirándulni készültek, és 
oda mentek végül is, csak előbb ott- 
hon megharagudott az összes nagy- 
mama. Mindenki ugyanazért hara- 
gudott, pedig nem is beszéltek össze 
a nagymamák. Csak a gyerekek. Azt 
beszélték : ők mostantól kezdve egye- 
dül járnak kirándulni, nagyok már. 
A nagymamák ezt nem tudták, hát 
el akarták kísérni őket, mint eddig, 
kiskorukban. A gyerekek tiltakoz- 
tak. A nagymamák megsértődtek. 
Azt mondták: mehetnek is világgá! 
Adtak nekik kenyeret, kolbászt, 
zsírt, hagymát, sót, paprikát és jó 
sok krumplit. Ezt kérték a gyerekek, 
mert főzni akartak ugyanis. Papri- 
káskrumplit; egyedül! 

Elindultak hát világgá. De aztán 
a hegyoldalban mindjárt meg is áll- 
tak. Mert a bográcsot nem akarta 
senki tovább cipelni, meg úgyis jó 
hely ez a focira. Hát nyomban fut- 
ballozni kezdett az összes gyerek. 
Gallyat szedni se akart senki, és tü- 
zelni se, úgyis elég meleg volt. Csak 
fociztak. 

Aztán megéheztek. De nem volt 
ebéd és senki, aki főzzön! Megették 
hát a kolbászt hagymával, a zsírt 
kenyérrel. A. sót-paprikát mindenki 
kedve szerint szórta. 

Evés közben kicsit összevesztek 
azon, hogy kinek a nagymamája főz 
finomabb ebédet, és hogy a pala- 
csinta-e a legjobb étel a világon, vagy 
a rántott csirke? Csak kicsit vesze- 
kedtek, aztán gyorsan kibékültek. 
Indultak haza, és reménykedtek: 
még vacsora előtt megbocsát az ösz- 
szes nagymama. 


Indulás előtt a nyerskrumplit el- 
ásták a földbe, meg ne tudja senki 
szakács-kudarcukat! 

Úgyhogy itt a földben aludtuk át. 
a telet, mi öregek, tavasszal pedig 
megszülettetek ti, krumpliorrú kis- 
krumplik." 

Éppen véget ért a mese, amikor 
kirándulók érkeztek a hegyoldalra. 
Csodálkozva nézegették: hogy ke- 
rül krumplibokor az erdőbe?! 

—- Ez már a mi titkunk ! — súgtak- 
búgtak a fák és füvek. 

A kis krumplik meg egyre csak 
örvendeztek, hogy ők most már az 
erdőhöz tartoznak, ráadásul titko- 
san. 


Heves Ferenc 


A 


Az erdész hazafelé tartott hatéves 
fiacskájával, Palival. A nap már le- 
menőben volt. Már az erdőszélen 
jártak, ahol ritkulnak a fák és a bok- 
rok. Néhány vadalma- és vadkörtefa 
is keveredett a nagyobbrészt tölgyek, 
égerek és bükkfák közé. A vad- 
gyümölcsfák alatt bőven bújt meg 
apró körte, alma a fűben, hiszen ősz 
volt már, amikor hullik a fa termése. 
A gyerekek, ha látják is az ilyen fa- 
nyar ízű gyümölcsöt, nemigen kap- 
nak rajta. Hamarabb felszedik a 
csergubacsót, azzal legalább játszani 
lehet. 

— Apu, egy süni! — kiáltott fel 
hirtelen a gyerek. 


RÉSZEG 
SÜNDISZNÓ 


Megálltak. Egy szépen fejlett sün- 
disznó mozgott a lábuk előtt. A ked- 
ves kis állat nem is igyekezett mene- 
külni, szokása ellenére még csak 
össze se gömbölyödött, orrát, lábait 
nem húzta be tüskéinek oltalmazó 
pajzsa alá. 

Csak mászott tovább a kis sün- 
disznó. Már amennyire mászásnak 
lehetett nevezni azt a furcsa moz- 
gást, amivel az állat a helyét változ- 
tatta. Mert ment előre is, hátra is, 
de leginkább körbe. Közben mintha 
ide-oda dülöngélt volna, még olda- 
lára is fordult, és utárta csak nehe- 
zen tápászkodott fel. 

Az erdész figyelmesen nézte. 


— Ez asündisznó részeg — mond- 
ta azután. — Becsípett a kis buta, 
most aztán nem tud magáról, Látod, 
nem is védekezik ellenünk, nem bú- 
jik a tüskéi mögé. 

A kisfiú tágra nyitotta a szemét. 

— Részeg? — kérdezte nagy cso- 
dálkozással. — Mit ivott? Bort? És 
hogy jutott hozzá? 

— A sündisznó nem iszik bort, 
Palikám — nevetett az apa. — Nem 
iszik sört se, pálinkát se. Csak vizet 
iszik, ha talál valahol. De most még- 
is ittas, hát segítsünk rajta. Haza- 
visszük, kap egy bögre tejet, azt ta- 
lán megissza. Attól majd elalszik és 
kijózanodik. Meglásd, holnap reg- 
gel már a kertben fog bogarak után 
kutatni. 


. . . Mit gondoltok, mitől rúgott be 
a sündisznó? 

Elmondom. A sündisznó — vagy 
ahogy másként nevezik: tüskés- 
disznó — leginkább rovart, egeret 
és csigát fogyaszt, s ezzel hasznot is 
hajt az embernek, mert kártékony 
rágcsálóktól szabadítja meg a kerte- 
ket, veteményeseket. Ezért faluhe- 
lyen szívesen tartják a házak kam- 
ráiban, istállóban és pincében is, 
hadd pusztítsa ott is a nemkívánatos 
élősdieket. De emellett a sün kedveli 
a gyümölcsöt is. A mezőn, erdőben 
inkább csak vadgyümölcshöz jut 
hozzá. A vadkörte, vadalma, ha le- 
potyog a fáról, a harmattól, esőtől 
nedves fűben könnyen bomlásnak, 
rothadásnak indul. Ezzel erjedni 
kezd, s az erjedés következtében al- 
kohol képződik a húsában. Tudni 
való, hogy a szeszfőzés alapja a gyü- 
mölcs vagy valamilyen más mező- 
gazdasági termék, termény — így 
például a rozs, burgonya — erjesz- 
tése. Ha tehát a sündisznó hozzájut 
a neki csemegének számító erjedő 
gyümölcshöz, és jól teleeszi magát 
belőle, megesik, hogy valósággal be- 
csíp a szesztartalmától. Ilyenkor fo- 
kozott mértékben ki van szolgáltatva 
az ellenségeinek, mert eltompulnak 
a reflexei, és képtelen a védekezésre. 
(Egyik nagy pusztítója a róka.) 
A természetkutatók a sün , korhely- 
kedését" még nemigen figyelték meg, 
annál inkább ismerik ezt az erdé- 
szek, csőszök és más, erdőt-mezőt 
járó falusi emberek. 

§3 alahol, az országnak egy mesz- 


szi falujában élt egyszer egy legény. 
Csizmadia volt az apja, csizmadia 
volt a nagyapja, de, ha jól tudom, az 
volt már az öregapjának öregapja is. 
Kitanulta ő is becsülettel a mester- 
séget, aztán egy madárdalos regge- 
len hátizsákba rakta a cókmókját 
meg a szerszámait, s elindult a fő- 
város felé. Gondolta, ahol legtöbb a 
ház, ott a legtöbb az ember is, és ha 
így van, ott dagasztja legtöbb láb a 
sarat. A tenger sok lábra bízvást 
tenger sok lábbelit szabhat a becsü- 
letes csizmadia. 


Ám alighogy a fővárosba ért, 
megcsappant a virágos jókedve. Nem 
viselt ott kézzel szabott csizmát sen- 
ki. Fűzős cipőben, sarkos cipőben 
kopogott az aszfalton, ahány láb 
csak megfordult a fővárosban. 


Kedvetlenül sóhajtott a legény, 
a másik város felé vette útját, hogy 
csizmát szabjon a másik város népé- 
nek. Szaporán szedte a lábát, sorra 
maradoztak el mellette a mérföld- 
kövek. 


De ahány városba ért, mindenütt 
gyári cipőben jártak az emberek; 
ő pedig kézzel akart szabni cipőt is, 
csizmát is, puha bőrből feketét, pi- 
rosat, kicsit, nagyot, rámás szélűt, 
sarkosat, vígan kopogósat. El is ha- 
tározta, hogy most már nem tágít. 
Addig járja az országot, míg rá nem 
akad arra a városra, ahol végre meg- 
telepedhet. 


Így lett belőle vándorlegény. 

Rótta az országutat, s kérdezte a 
szembejövőket, nem tudnak-e olyan 
városról, ahol éppen kézműves csiz- 
madia kerestetik. Volt, aki kinevette, 
volt, aki csak a fejét rázta, egyszer 
aztán egy traktoros ember azt mond- 
ta neki: 

— Itt olvasom ni, az újságban, 
hogy túl a folyón, túl a búzatáblán, 
mindig keletre, nagy zöld síkság szé- 
lén áll a Hatszáz Éves Város. Ott 
építik fel régi mintára újdonat újon- 
nan a Kézművesek utcáját. Akad 
ott műhely, gondolom, csizmadiá- 
nak is. Igyekezz, pajtás, hogy idejé- 
ben odaérj! 

Szedte is lábát a vándorlegény. 
Ment éjjel, ment nappal, szemhu- 
nyást sem pihent. Fütyörészve kop- 
tatta a kopott csizmatalpát. Negyed- 


nap aztán kettévált előtte az ország- 
út. Jobb felé tábla állt: ERRE VISZ 
AZ ÚT A HATSZÁZ ÉVES VÁ- 
ROSBA! 


Megörült a legény. Látta is a vá- 
rost. Valahol messze, fent lebegett 
előtte, mintha felhőkre építették vol- 
na. Nézte is csudálkozva, s nem mert 
hinni a szemének, mert az a város 
tornyostul, házastul, erdőstül, min- 
denestül tótágast állt a levegőben! 
Tán a délibáb játszik vele, vagy mi 
a szösz?! 


Most már futott a legény. De 
akárhogy igyekezett, sehogyan sem 
ért közelebb. Akkor már alkonyo- 
dott. A vándor belefáradt a sok mi- 
haszna gyaloglásba. Gondolt egyet, 
s egy útszéli fa tövébe heveredett. 


Félálmában felsóhajtott; a mese- 
beli csizmadiák jutottak eszébe, s 
mi tagadás, irigyelte őket. Mindnek 
volt műhelye, mindnek volt temér- 
dek szabni-, varrnivalója, csak a 
magafajta hús-vér csizmadialegény- 
nek nem akad egy parányi műhe- 
lyecske. Ezen aztán elbúsongott egy 
kicsikét, s lassacskán beleszendere- 
dett a búsongásba. 


Álmában tovább folytatta az utat. 
Szaporán igyekezett a Hatszáz Éves 
Város felé. Letért egy keskeny ös- 
vényre, úgy ment toronyiránt a 
csudaváros felé. Egyszer aztán rá- 
köszönt valaki : 


— Jó estét, szép öcsém! A palo- 
tába igyekszel? 


— Jó estét! — köszönt vissza a le- 
gény, s kicsit elcsodálkozott, mert 
egy vénséges vén banya állta el az 
útját. 

— A Hatszáz Éves Városba tar- 
tok. Ott szeretnék megtelepedni — 
mondta, s megdörzsölte a szemét. 

Az anyóka sipítozva nevetgélt. 

— Elvétetted az utat, te legény! 
Ez itt Búsul király országa, te meg 
ebben a minutumban éppen a mi 
mesénk kellős közepén jársz! 

— Híj! — rikkantotta a vándor- 
legény, s megvakarta az üstökét, 
mert a mesékben többnyire ezt te- 
szik a vándorlegények. 

— Eztán hogyan szól az a mese, 
amelyikben járok, öreganyám? — 
kérdezte, mert hallott ő már mesét 
eleget, s tudta, mi az illem. 


— Hát úgy, hogy búsul a király — 
felelt bánatosan az anyóka. 

— Osztán mér? búsul a királyo- 
tok? 


— Mert a bal lába kisujját ke- 
gyetlenül nyomja a csizma. Száz 
cipész szabta, száz cipész varrta, 
mégsem tud lábra állni benne! 


— Egyet se búsulj! — mondta a 
legény. — Ha már begyalogoltam 
ennek a Búsul királynak az orszá- 
gába, itt is maradok. Saját orszá- 
gomban úgysem szabhattam csiz- 
mát senkinek, itt legalább kedvemre 
tehetem, mivel ezt teszi minden be- 
csületes csizmadia minden mesében. 
Akkor hát, gyerünk a palotába! 


— Jaj, lelkem öcsém! — siránko- 
zott az anyóka. — Búsul király 
szentül fogadta, hogy aki ezután 
rossz csizmát szab a lábára, annak 
a legélesebb pallosával csapatja le a 
fejét! 


Nevetett erre a legény, s ment a 
palotába. Köszönt, amint illik, vette 
a méretet a király lábáról. Szabta a 
bőrt, varrta a csizmát két nap, két 
éjjel. Próbálta a király, s nagyot 
ugrott örömében. Simult a csizma 
a lábára, nem nyomta sehol! 


Lett nagy vigalom a palotában. 
Mindenki a vándorlegényt ünne- 
pelte. Kapta — mint szokás — a 
zsák aranyat, kapta az udvari mél- 
tóságot. Ehetett-ihatott, mindent te- 
hetett, csak csizmát nem szabhatott 
többé, mert a király nem engedte. 


Mindenki mondta, hogy nagy sze- 
rencse érte, mivel király cipésze csak 
király lábára szabhat bőrt, s addig 
vígan élhet, míg az, amelyikben a ki- 
rály éppen a táncot ropja, el nem 
rongyolódik. 


De azt már nem várta ki a legény! 
Sötét éjszaka kilopakodott Búsul 
király palotájából, s elment szegény 
vargának egy másik mesébe. 


Fecskét látok 
ecsket latok, 
szeplőt hányok 
ee e u. 

- görögül 

Barátaim nem az én jöttömet várták. A tavasz hírnö- 
keinek, a fecskéknek megérkezését figyelték felkapasz- 
kodva az ókori romok hatalmas kőfalaira. Feléjük kö- 
zeledvén a magasból jól láttam szélcserzette barna arcu- 
kat, vékony lábszárukat, kopott, foltos ruhájukat, me- 
lyet most — még nem tudtam, miért — valami furcsa 
maskara borított. Akkor még nem tudtam róluk, hogy 
Jorgosz — Gyuri, Nikosz — Miklós nem jár iskolába, 
mert kenyeret kell keresni, vagy az állatokkal járnak a 
kopár hegyek legelőire, vagy fuvarozni az egykerekű 
kordén a sovány lovacskával. Petrosz — Peti jó tanuló, 
az édesapja küldi a pénzt a családnak egy nagy tengeri 
hajóról. Nehéz életűek, de jó cimborák csillogó szemű, 
görög barátaim. 

A fecskéket figyelték, én érkeztem közéjük. S most 
már együtt figyeltük a kék eget. S mikor megláttuk első 
csapatukat, immár együtt rohantunk a szűk utcán a kicsiny 
ablakú, fehér házak közé. Sorra zörgettük a kapukat. 


Szívesen láttak bennünket mindenütt. Rázendítettünk 
a versre: 


Megjött, megjött a fecske már, 
Vele jött a többi madár, 

És amint fészkére lel, 
Mézédesen énekel: 

Március, szép március, 
Zordon februárius, 

Most a mérgét még kifújja, 

S illatos nyár megjön újra, 
Ha ma hideg van s havazik, 
Már kibírjuk így tavaszig. 

A tengeren által jöttem, 

Nem szántottam fel a földem, 
Tenger habját hasogattam, 
Bevetettem, úgy arattam. 


Hátam mögött ért fügét 
Hagytam asztagot, kepét, 
Idejöttem s szerteszét 

Füvet leltem s friss vetést, 
Füvet, füvet, friss vetést. 
Kedves Háziasszony, 
Pincébe fáradjon, 

Tojást hozzon fel innét, 

S bőjtben kikelt kis csirkét, 
Egyik tyúkját nekünk adja, 
A kalácsot ki ne hagyja, 

A tanítónk így tanít, 

Isten is megadja így, 

Ha vásárlunk egyből nyolcat. 


Eladunk majd tizennyolcat, 
Nyerünk rajta majd harmincat, 
Minden jó reménye biztat, 
Szálljon áldás itt e házra, 
A vidékre, a tanyára, 

röm érje és vígasság 
A gazdasszonyt meg a gazdát, 
Fiukat meg lányukat, 
Egész rokonságukat. 
Március jön, bolha menjen, 
Kutyák elől fut az ellen, 
Jön a barát, az ajándék, 
Az öröm, a tánc, a játék, 
Ma és mához egy évre, 
És még sokezer évre. 


b 


A gazda elnevette magát, elégedetten morzsolta kezé- 
ben nagyszemű gyöngysorát, a gazdasszony narancs- 
levet töltött poharainkba, édes fügével kínált, majd fakó 
kötényéből agyonfogdosott, kopott pénzdarabot vett 
elő, a drachmát, s kezünkbe nyomta. 

— Jól van fiúk, köszönjük a köszöntést, most már biz- 
tosan szép tavaszunk lesz. Megérdemeljük tán. 

Vidám csapatban jártuk a házakat. Képünk már ma- 
szatos volt az édességtől, meg a túróval töltött pitétől. 
Álarcra nem is volt szükség. 

— Ez a Janik már tisztára közénk való — csapkodta 
nevetve térdeit Jorgosz. — Maradj itt nálunk! 

— Mennem kell, vár a hazám. 

— Várj, játszunk még egyet. Pendavula — öt pecsét 
a neve. 

Kiss István rajza 


Öt egyforma nagyságú, lapos kavicsot kell keresni: 
ezek a , pecsétek". A játékos markába veszi mind az 
ötöt, majd egyet közülük ujjaival vakon kiválaszt, és 
hüvelykje meg mutatóujja közé fogja. Így két ujjal hir- 
telen feldobja, és a többi négy kavicsot gyorsan egy 
csomóba a földre teszi, hogy a visszahulló kavicsot még 
a levegőben el tudja kapni. Most tehát egy kavics lesz 
a markában. Ezt ismét a levegőbe dobja, s míg a levegő- 
ben van, egy kavicsot a földről hirtelen felkap. Majd, 
újabb dobásnál a másodikat, a harmadikat és a negye- 
diket is. 


Ha mind az öt kavics baj nélkül ismét a kezében van, 
a műveletet megismétli, vagyis ismét a földre teszi a 
,nem repülő" négy kavicsot, de most kettesével kell 
azokat ismét felszednie. Ha ez is sikerült, az újabb me- 
netben három, majd egy kavicsot szed fel, és az utolsó 
menetben egyszerre mind a négyet. Ahhoz, hogy ez sike- 
rüljön, a kavicsoknak, vagyis pecséteknek egy csomó- 
ban kell a földön heverniük, ezért azokat a kezdésnél 
nem célszerű ledobni, hogy szétguruljanak, de valóban 
csak odahelyezni szabad, mert különben az utolsó me- 
netek nem fognak sikerülni. 


Páros játék, de részt vehetnek benne többen is. 
Az nyer, aki mind a négy menetet hiba nélkül végig- 
játssza. Ha a feldobott kavics a földre hullik, mielőtt a 
felszedés sikerülne, ha a játékos nem tudja elkapni a 
hulló kavicsot, vagy ha nem az előírt számú kavicsot 
szedi fel, akkor abból a fordulóból kiesett. 


— Hisz ez a , bigézés" — kurjantottam, Petrosz okos 
magyarázata után. Ezt én is ismerem! 


S játszottunk, játszottunk napáldoztáig. Ők pendavo- 
lát, én bigét. Nem az a fontos, hogy hányféleképpen 
mondjuk. A lényeg — ugyanaz. 

Munkácsy Mihály kompozíciója nyomán készült fametszet, 1868 
Fotó: Erdőkürti Zsuzsanna 


HÁROM 
. TAVASZ 
KÁPOLNÁN 


Mit láttak 
a hársfák? 


A Heves megyei Kápolna is történelmi lecke az általá- 
nos iskolásoknak. Egyébként pedig község, alig kétezren 
lakják. Házai, gondozott kertjei a Miskolcra vivő műút- 
ról is látszanak. Mellette folyik el a Tarna. A fahíd, 
melyen a hajdani, történelmi csata katonái átvonultak, 


már sehol. A két part közt vashíd feszül. Milyen lehetett 
itt az országút 128 évvel ezelőtt, amikor Dembinszky fő- 
vezér serege állomásozott Kápolnán? 

Akkor, 1849. február 26-án, amikor Máriássy és körül- 
belül 1200 huszárja zenekísérettel kivonult a faluból a 
szőlősdombok mögé, a lakosság még nem sejtette, hogy 
néhány óra múlva elszabadul a pokol . . . 

, Az első nagy ütközet, amelyet vívandok, Mezőkövesd 
és Eger közt leszen." — írta levelében Dembinszky 
Kossuthnak. Ám a legendás hírű lengyel haditerve fel- 
borult. Windischgrüátz megindult Pestről, s Dembinszky 
ekkor azt a parancsot adta ki, hogy az összes honvéd- 
csapat a Tarnához vonuljon. A döntő csata napján a csá- 
száriak csaknem harmincezer emberrel és 150 ágyúval 
támadták meg Dembinszky 64 ágyúval felszerelt, tizen- 
hatezres seregét. A fővezér többi katonája ezalatt el- 
szórtan tétlenkedett Mezőkeresztes és Tiszafüred között. 

A község Anyakönyvének III. kötetébe Szöghy István 
egykori plébános fekete tintával rótta fel a kápolnai 
csata krónikáját: 

, Az első ágyúlövés a magyar sereg balszárnyán, a 
kompolti erdőnél történt, erre a centrum előbbre nyo- 
mult, s midőn Balpüspöki felől a császári sereg közeled- 
tét látta, azt a magyarok igen hamar használt ropogó 
ágyúk sűrű lövöldözéseivel fogadták . . ." 

A harcnak a sötétség vetett véget. Másnap reggel hét- 
kor kezdődött újra. De hiába volt Pöltemberg Sándor 
huszárjainak harci ügyessége, a félszemű Schlick — aki 
Galíciából tört be tizenkétezer emberével — meghátrá- 
lásra kényszerítette a magyar sereg jobbszárnyát. Dem- 
binszky nem akarta elhagyni Kápolnát. Nem törődött a 

kor — kényszeredetten — mégis , hátrálót" fúvatott. 


Károlyi kérdezett 


A mai műútról letérve nagy, füves térségen emberkéz 
faragta kövek. A legnagyobbat 1880-ban helyezték el 
,A HAZÁÉRT A KÁPOLNAI CSATÁBAN 1849. 
FEBRUÁR 26- ÉS 27-ÉN ELVÉRZETT HONVÉDEK 
EMLÉKÉRE." 

Az emlékezés csendjét gyerekzsivaj veri fel. Egy csapat 
kisdobos és úttörő özönli el a teret. Itt tartanak törté- 
nelemórát. Rendhagyó történelemóra ez, mindenki meg- 
hallgathatja, mindenki kérdezhet, tanulhat. 

— Mutatok három hársfát — adja tovább nekünk 
frissen szerzett tudását a honismereti szakkör legfiata- 
labb tagja —, érdemes megnézni. Úgy tudják, e hársfák 
alatt tartott haditanácsot Dembinszky, amikor az ágyúk 
szavára egri főhadiszállásáról Kápolnára kocsizott. 

— Mások meg úgy mondják, hogy Kossuth imádko- 
zott a fák alatt az elesettekért — egészíti ki egy szőke 
kislány. 

Hársak. Matuzsálemi korú tanúk. Ágaik csupaszon 
kémlelik az eget, mint akkor februárban, Görgey híres 
téli hadjárata után. 

Az 1849-es tél hosszú és zord volt. Az elvesztett sza- 


badságot siratók úgy mondták, ki sem tavaszodott, csak 
1919-ben, amikor Károlyi Mihály gróf átadta a földjét 
azoknak, akik megművelik. Ekkor Kápolna neve ismét 
bekerült a történelembe. 

Fülöp Zsigmond, a falu egyik büszkesége is ott volt 
1919. február 23-án az ünnepségen. 

— Emlékszem, a grófot hintó várta Kálban, de ő pa- 
rasztszekéren érkezett Kápolnára. 

— Egyedül? 

— Dehogy! Itt volt az egész kormány. Károlyi nem 
sokat beszélt, inkább kérdezett: akarjuk-e a földet? 
És mi akartuk. Nekem, családos embernek négy és fél 
hold jutott. 

Zsiga bácsi szívesen idézi emlékeit, arca belepirosodik, 

— A tsz-ben most úgy művelik a földet, ahogy 19-ben 
akartuk. Csak az a baj, hogy én már nem bírom a 
kapát... Károlyi temetésére azért elmentem. Dísz- 
őrséget álltam a ravatala előtt. 


Úgy volt, 
szót értettünk 


Igen. A 19-ben szőtt terv a föld közös műveléséről 
Kápolnán csak 1944 után valósult meg. Hogy is volt 
csak? 

Akkor, 1944-ben a község ugyanilyen csendes volt, 
mint most. A némaság azonban szorongást rejtett. 
A visszhangtalanul pattogó német szavak elől házaikba 
húzódtak az emberek. 

— Nagyon féltem a németektől, tolmácsolnom kellett 
nekik — vallja Galambos Ferenc, miközben kis vegyes- 
boltjában fürgén szolgálja ki a vevőket. — Egy novem- 
beri napon is dörömböltek az ajtómon. Kevéssel éjfél 
előtt. Kimentem, hát láttam, hogy nem németek, hanem 
oroszok. 

A vevők figyelni kezdenek, kérni is elfelejtenek. 

— Úgy, ahogy voltam, magukkal vittek. No, gondol- 
tam, most végem. De mire a tisztek elé vezettek, meg- 
értettem, hogy nem lesz bántódásom. 

— Hát persze — szólt egy kendős asszony —, hiszen 
mi tanácsoltuk, hogy a boltba menjenek. Galambos bácsi 
hét nyelven beszél, gondoltuk, miért ne értene szót éppen 
a szovjet katonákkal. 

—. Úgy is volt. Szót értettünk. Rám bízták a helyőrség 
megalakítását. Parancsnokának is engem tettek meg. 
Elláttam becsülettel. Igaz, könnyen ment, mert rend volt 
a faluban. A malomban meg a dohánybeváltóban még 
fizetést is adtak a munkáért. 

Aki elmegy a faluból, az új hídon halad át. A régesrégi 
fahíd elkorhadt, a másikat meg a németek robbantották 
fel búcsúzóul. 

Hatalmas csattanás. Néhány járókelő megfordul ön- 
kéntelenül. A híd sértetlen, mozdulatlan. Csak egy nylon- 
zacskót pukkantottak szét vásott kisfiúk. Nevetésüket 
szőlődombok visszhangozzák. 


Józsa Teréz 15 


Donkó László 


TAVASZI SÁRKÁNY 


Láttál-e már sárkányt, 
egyfejűt? 

A magasban széllel 
hegedült. 


. Nádkeresztjén papír 
volt a bőr, 
nem fújt kénes lángot 
odafönn. 


. — Pajtásaim fogták 

. boldogan 3 

. mesebeli sárkány 
madaram. 


Kié a pálma, pontosabban, kié legyen az ajkai járási pártbizottság és a helyi 
tanács vándorzászlója? Minden esztendőben eldöntendő kérdés ez, mert 
a zászlót az a kisdoboscsapat kapja, amely a legaktívabb közösségi életet élte. 
Az előző úttörőévben végzett munkájukért a vándorzászló a bakonypölöskei 
kisdobosoké lett (az iszkáziaktól nyerték el és vették át nemrég szép ünnep- 
ségen). Munkájukat eddig minden évben javítani tudták, és kitűnő kapcsola- 
tot teremtettek a Devecseri Állami Gazdaság két szocialista brigádjával, 
meg a helyi tsz KISZ-alapszervezetével. Így az sem csoda, hogy csapatottho- 
nuk is egy-kettőre szép lett: együtt hozták rendbe, társadalmi munkában. 
A szülői munkaközösség is igen lelkes, sőt a kisdobosok lelkesedése a felső- 
tagozatos úttörőkre is átragadt. Együtt ápolják községük hagyományait és 
együtt szerepelnek a járás és Veszprém megye sportrendezvényein. 


Tamásiak, figyelem! Új úttörőházzal lesz gazdagabb nemsokára a község 
és környéke. A tervek már elkészültek, kezdődhet a megvalósítás. Míg a ház 
elkészül, tervezgessenek a leendő vendégek: mivel és hogyan töltik majd el 
benne a drága szabadidőt. 


"Útmutató a melléklet elkészítéséhez. Ha körülvágtad a szoba rajzát, 


a szaggatott vonal mentén hajtogasd befelé. Amint a nyilak mutatják, húzd 
össze a szoba falait és rögzítsd egymáshoz a ragasztóval bekent pettyes nyel- 
vek segítségével. Így megkapod az elöl nyitott, de mélyített szobabelsőt. 
Most már berendezheted a még hiányzó kellékekkel. Ha kivágtad az ágyat, 
padot, ülőkét, asztalt, és a betűk segítségével mindet a helyükre ragasztottad, 
a menyecskét is az asztal elé állíthatod. Ragassz pamutból akasztót a hátlap- 
jára, hogy alkalmas helyre felakaszthasd, esetleg rajzszeggel pl. könyvespolcod 
lécére erősítve kedves dísze lehet szobádnak. 


Az előző három hónap rejtvényeinek helyes megfejtése: 
December: Nagy család: 2 fiú és 3 lány. Keresztrejtvény: Csapadékos, 
Auróra. Lóugrás: Megjött a hideg tél. Gyufarejtvény : 1. rajz. Dominó : 2. rajz. 
Január: Keresztrejtvény: Boldog új évet. Hóesés. Rakd helyre: Korcsolya. 
Olvasd el a piros sort: Január. Egy kis számtan: 3. rajz 

Február: Keresztrejtvény: Zúzmara, kirakat, zimankós, akaratos. Rejtélyes 
szöveg: alma, körte, ribizli, eper, szeder, banán, dió, meggy, citrom, datolya, 
cseresznye, som, kökény, ringló. Népdal magánhangzók nélkül: Cifra palota, 
zöld az ablaka, Gyere ki te tubarózsa, vár a viola. Összevissza: Kisdobos. 
Takarékosság: Laci 6,—, Ica 3— , Jóska 5,— forintot. 


és 9 GORILLA ! 


4 l 
ORRSZARVY ! 


Marék Veronika munkája 


Legkedvesebb levelem március- 
ban. , Tiszapüspökiben lakom. A fa- 
lunktól nem messze folyik a Tisza. 
Amikor kiönt, sok bánatot okoz a 
víkendházak lakóinak. Az én nagy- 
apám a legutóbbi áradásnál is ott 
volt. Mindig ott van, lehet rá számí- 
tani" — írja Bottyán Tünde, 5211 
Tiszapüspöki, Liszt Ferenc út 3/a. 
, Remélem, téged jó egészségben ta- 
lál levelem. Tudatom, hogy családunk 
jól van. Csak nagyanyám beteg, kór- 
házban van, mert operálták. Nagyon 
gyenge szegény. Most látjuk csak, 
mennyire hiányzik!" — írja Devecz 
Márta (8956 Páka, Kossuth út 26.) 

Kedves számomra minden levél 
— azaz minden gyerek! —, aki a 
nagyszülőkről ír. Én nagyon szere- 
tem a nagyszüleimet, naphosszat 
tudnám mesélni azt is, hogy miért. 
Gondolom, ti is, csak még nem jutott 
eszetekbe, hogy nekem megírjátok. 
Jártam egyszer egy iskolában, a kert- 

Juhász Gabriella 4/c osztályos tanuló munkája, Budapest 


kapuban egy szobor fogadott. Két 
fatörzsből idős nő és férfi alakot fara- 
gott a szakkör. A szobor címe: nagy- 
mama és nagypapa. Azt ajánlom, mi 
is mintázzuk meg kedves alakjukat 
úgy, hogy megfogalmazzuk, milye- 
nek ők, miért szeretjük őket. Várom 
a leveleket minden kedves unoká- 
tól!!! 
Őrsvezetők jelentkeztek a mostani 
postámban, megörültem nekik. Sza- 
bó Erzsébet (2766 Tápiószele, Jáz- 
min út 11.) hatodikos és rajvezető- 
helyettes a kisdobosoknál. Arra a 
legbüszkébb, hogy a kistestvére 
— a kisdobos raj tagja — büszke rá. 

Polyák Adrienn (5241 Abádszalók, 
Arany János út 7.) Télapó-ünnepély- 
ről, mesedélutánról, ajándékkészí- 
tésről ír érdekes beszámolót. Úgy 
összegezi a véleményét, hogy ,,bele- 
jöttek" az ifjú úttörők a kisdobos- 
vezetésbe. 

Balogh Rózsi (3337 Egerbocs, Béke 


út 33.) harmadikos kisdobos hatodi- 
kos őrsvezetőjét dicséri. Vigh Edit- 
nek hívják, és sok kirándulásra vitte 
már el a kisdobosait. Rózsi azt ígéri, 
hogy őrse és őrsvezetője majd ezen- 
túl is mindent megír nekem, és a 
tanácsomat kérik, mert , Űr Kata 
valóságos tudós lehet." (amikor ol- 
vastam, rögtön híztam egy kilót a 
büszkeségtől, most, hogy leírtam, 
megint egy másik kilót; mi lesz 
ebből?!) 

Rusvai Anikó (5130 Jászapáti, Nyúl 
út 5.) őrse a , Fradi" nevet válasz- 
totta, ennek megfelelően minden 
akadályversenyen az elsők. Ebben 
nagy része van Bolyós Gabriella őrs- 
vezetőnek, és Bolyós Ágnes őrs- 
vezető-helyettesnek. Ők ikrek — ez 
az őrs másik nevezetessége. 

Peredi Erika úttörő, 12 éves, és az 

a szíve vágya, hogy kisdobosok őrs- 
vezetője legyen. Ez most nem sike- 
rült. Szívesen lenne , levelező-őrs- 
vezető" — mindenkinek ír, aki se- 
gítségét, véleményét kéri valamiben. 
Címe: 2800 Tatabánya, Kilián György 
krt. 22. 
Levélvárta. Közlöm mindenkivel, 
akit érdekel, hogy én igazán elége- 
dett és boldog vagyok: 405 levelet 
kaptam 1977-ben, januártól decem- 
berig. Válaszoltam rájuk szorgalma- 
san vagy a Kisdobosban vagy külön 
levélben. Aki levelezőpajtást kere- 
sett, írtam mindenkinek egy-egy 
címet. Sok panasz érkezett, hogy az 
illető — aki nálam levelezőtársnak 
jelentkezett — mégse írt aztán vá- 
laszt. A panaszkodókat csak azzal 
tudom vigasztalni, keressenek másik 
pajtást a , Levélvártából". Sok leve- 
lem sorsáról nem tudok, nekem nem 
írtak többet az illetők, vagy azért, 
mert találtak levelezőpajtást, vagy 
azért, mert nem. Kívánom, hogy az 
első ok legyen igaz!! Én most azok- 
nak a gyerekeknek a nevét közlöm 
itt, akik nem akarnak már levelet 
kapni, és mégis írtak nekem. Azért 
írtak, hogy megköszönjék a címet, 
és közöljék velem, nagyon boldogok 
a megtalált levelezőpajtással: Békési 
Ildikó Darnózseli, Kiss Anikó Salgó- 
tarján, Szabó Anna Tatabánya, Ozs- 
várt Mónika Kisterenye, Hegedűs 
Csilla . Újharangod, Szemes Mari 
Túrkeve, Kara Andrea Zalaújlak, 
Péntek Bernadette Szárföld, Gyüre 
Hajnalka Makád, Vigh Ildikó Mór, 
Kormos Ildikó Tószeg, Sarkadi Anikó 
Bököny, Mókusz Juli Dömefölde, 
Tóth Szilvia Selyp, Fábián Katalin 
Adony, Kerekes Anna Tokod. Kö- 
szönöm nekik, hogy megosztották 
velem az örömüket 

Ferkai Loránt 
HUSVETRA 


A húsvét, a nyuszi és főként a tojás meg a nyuszi alig 
hozható ésszerű kapcsolatba egymással! De hiába, a hús- 
véti üdvözlő lapokon, meg az édességboltok csokoládé- 
figuráin csak meglátszik, hogy a megszokás alapján meg- 
van az összefüggés. Az ősi pogány tavaszünnepségek, az 
élet újraindulása jelképezhető az életrefakadást mutató 
tojással. Fogadjuk hát el, hogy bár a nyuszi tyúktojást 
nem hozhat létre, de hímes, cifrázott tojást mégis adnak 
a kislányok az öntözködni hozzájuk látogató fiúpajtásaik- 
nak. Az ünnepi asztalon a húsvéti sonka mellett a kalács- 
nak és a tojásnak is ott kell lennie. A közös, nyugodtan 
elfogyasztott reggeli úgyis olyan ritka, a szüneti-ünnepi 
reggeli egyik fogása legyen tehát a finom, három és fél 
percig főzött lágytojás. De hát mibe állítsuk a lágytojást 
az asztalra? Ha végignézed rajzainkat, rögtön rájössz: 
a Te feladatod, hogy a tojásokat ne Kolumbusz-módon 
az asztalra csapva állítsák fel, hanem bölcsőformán védve- 
óva tojástartócskákba helyezzék. Vagyis: készíts annyi 
tojástartót, ahányan vagytok! 

A műanyag , MOS 6" flakon (1.) vastagsága éppen meg- 
felel a tojásnak. Ha darabokat vágsz belőle, asztalra állítva 
beleteheted a megfőtt tojást. De légy kissé igényesebb, 
amit csinálsz legyen minél szebb, ötletesebb! Vágj ezért 
a flakonból a rajzon látható méretekben darabokat, pon- 
tosan lemérve hosszukat. A felső részt (F) négy helyen 
ék alakúan vágd be (2.), s ha színes, műanyag szigetelő- 
szalagból gyűrűket, majd erre fekete vagy más színű 
háromszögeket vágsz-ragasztasz, egy tojástartód már 
kész (3.). A locsolóknak szánt hímestojásokat ebbe állítva 
cifrázhatod kis filctollal. 

A flakon alsó részét (A) az ívesen kivagdosott középső 
részbe (K) szoríthatod (4.), így különösen érdekes, mégis 
könnyen készíthető tojástartóhoz jutottál. Díszítsd ezt is 
színes szigetelőszalaggal vagy filctoll-vonásokkal. 


Hogy a lágytojást mindannyian melegen fogyaszthassá- 
tok el, készíts megfelelő számú , melegentartó" sapkát a 
tojásoknak. Anyaguk lehet valami szép, mintás flanell- 
darab Anyu rongyoszsákjából, amelyből 9 cm magas, 
13-14 cm széles téglalap alakú darabokat vágsz. Lehet vala- 
mennyi más színű, más mintájú! Varrj belőlük csövet (5.), 
majd felső végüket körülöltve és összehúzva (6.) sapka- 
formát. Ha ráhúzod a tojásra, sokáig meleg marad az. 
Ha megkéred Nagymamit, hogy ugyanilyen méretű dara- 
bokat kössön maradék fonalakból, abból még aranyosabb 
sapkácskák (7.) lesznek a tojásokra. A bojtot egymástól 
4 cm-nyire bevert szögekre tekert, összekötözött, s a 
szögek mellett felvágott 60-80 tekerületből álló csomóból 
készítsd, a rajz szerint! 

Az első közmondásnak csak a magánhangzóit írtuk le, 
a másodiknak csak a mássalhangzóit, a harmadiknak 
minden második betűjét elhagytuk. Melyek ezek a 
közmondások? 


Betűrejtvény 
A megfejtés egy ismert Petőfi vers egy sora. Mi a vers 
címe és sora? 


a 


A megfejtést készítsétek el, írjátok le, de csak júniusban küldjétek be. Az oldal sarkán levő 7-es számot is / 

fede derengés Tréfás KRESZ-táblák 


Szembejövő 
forgalom 

Elsősegélynyújtó hely 


kisdobos 

